See ala on ka lindude poolest eriti rikas. Tuukrilised, rohked kajakate ja partide liigid tulevad siia Peipsilt. Nepid, laanepüüd ja tedred on rikkalikult esinemas. Isegi mujal haruldaseks jäänud metsised pesitsevad siin suuremal arvul: 1922. a.  puutus siin silma umbes 50-70 kukke. Kaaren, kes mujal kadumas, on siin veel õige sage. Toone- ja sookured on soode kuivatamise tagajärjel haruldasemaks jäänud. Kotkaist on veel madukotkast ( Circae'tus gallicus Gm.), kuna kaljukotkas ( Aquila chrysae'tos L.) on lõplikult kadunud. Lõunapoolseis Misso metsades, mis on ühenduses Lätimaa Marienburi metsadega, pesitseb väike konnakotkas ( Aquila pomarina Brehm) ja kalakotkas ( Pahdion haliae'tos L). Ühtlasi on nähtud ka kaljukotkast, ( Aquila chrysae'tos L.). Samuti on mustad toonekured ( Ciconia nigra L.) ja sookured ( Megalornis grus L.) siin veel pesitsemas. Samuti on siin näha halli kalakurge ( Ardea cinerea L.).